section_heading: Početci
paragraph_text: Prvi Diamondov sastav bio je rock-sastav Brainstorm (od 1974. do 1976.), u kojem je Jeanette Blum (Jean Blue) pjevala i svirala bas-gitaru, Michael Frohn (Mike West) svirao je gitaru, a Jes Jacobsen (Jesse James) svirao je bubnjeve. Diamond je poslije napustio taj sastav i pridružio se danskoj hard rock-skupini Black Rose kao pjevač. Počeo je eksperimentirati s teatralnim nastupima nadahnutima filmovima strave i oblikovati zlonamjeran kvazisotonistički lik na sceni. Napustio je Black Rose i pridružio se punk-metal-skupini Brats, u kojoj je upoznao Hanka Shermanna. Michael Denner, također član Bratsa, zamolio ih je da se pridruže njegovu projektu Danger Zone. U toj je skupini svirao i Timi Hansen. Godine 1981. svi navedeni glazbenici osnovali su Mercyful Fate.